CELEX: 52014PC0678
Language: ro
Date: 2014-10-27
Title: Propunere de DECIZIE A CONSILIULUI privind poziția care urmează să fie adoptată în numele Uniunii în cadrul comitetului administrativ al Comisiei Economice pentru Europa a Organizației Națiunilor Unite cu privire la noul proiect de regulament aplicabil vehiculelor cu hidrogen și cu pilă de combustie

|
			
		
		
		52014PC0678
		
			Propunere de DECIZIE A CONSILIULUI privind poziția care urmează să fie adoptată în numele Uniunii în cadrul comitetului administrativ al Comisiei Economice pentru Europa a Organizației Națiunilor Unite cu privire la noul proiect de regulament aplicabil vehiculelor cu hidrogen și cu pilă de combustie /* COM/2014/0678 final - 2014/0313 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
·                        
Motivele și obiectivele propunerii
La nivel internațional, Comisia
Economică pentru Europa a Organizației Națiunilor Unite
(CEE-ONU) elaborează cerințe armonizate, menite să înlăture
barierele tehnice din calea comerțului cu autovehicule și sisteme
utilizate pentru astfel de autovehicule între părțile contractante la
„Acordul revizuit din 1958”[1]
și să garanteze că aceste vehicule și sisteme oferă un
nivel ridicat de siguranță și protecție a mediului.
CEE-ONU a finalizat recent un proiect de
regulament privind dispozițiile uniforme referitoare la omologarea
autovehiculelor și a componentelor acestora în ceea ce privește
performanța în materie de siguranță a vehiculelor alimentate cu
hidrogen[2].
Obiectivul acestui proiect de regulament este de a stabili un nivel ridicat de
siguranță pentru sistemele de stocare a hidrogenului comprimat,
sistemele de alimentare cu carburant a autovehiculelor și componentele lor
specifice. Dispozițiile stabilite de Regulamentul tehnic mondial nr. 13
privind siguranța hidrogenului, astfel cum au fost adoptate prin Decizia 10157/13
a Consiliului[3],
sunt transpuse eficient în noul proiect de regulament CEE-ONU.
Scopul prezentei propuneri este să
definească poziția Uniunii cu privire la proiectul de regulament
CEE-ONU privind siguranța utilizării hidrogenului și, prin
urmare, să permită Uniunii, reprezentată de Comisie, să
voteze în favoarea acestui proiect.
La nivelul UE, Directiva 2007/46/CE a
Parlamentului European și a Consiliului[4]
prevede în anexa IV partea I punctul 62 aplicarea Regulamentului (CE) nr. 79/2009
al Parlamentului European și al Consiliului[5]
în ceea ce privește siguranța hidrogenului. Într-o etapă
ulterioară, se vor lua măsuri pentru a permite aplicarea proiectului
de regulament CEE-ONU privind siguranța hidrogenului în Uniunea
Europeană pentru ca omologarea de tip a acestor autovehicule echipate cu
astfel de sisteme să fie echivalentă cu regulamentul actual al UE.
·                        
Contextul general
Regulamentul (CE) nr. 79/2009 al
Parlamentului European și al Consiliului stabilește norme detaliate
pentru omologarea de tip a vehiculelor pe bază de hidrogen și a
componentelor acestora. În consecință, în prezent se
preconizează că Uniunea va vota în favoarea proiectului de regulament
al CEE-ONU în cauză privind siguranța hidrogenului pentru a permite
stabilirea unor cerințe armonizate la nivel internațional, ceea ce va
facilita comerțul internațional. Aceasta va permite
fabricanților și furnizorilor din industria europeană de
automobile să respecte un set unic de cerințe recunoscute pe plan
mondial, și anume, în țările care sunt părți
contractante la „Acordul revizuit din 1958”, cu scopul de a promova aplicarea
la nivel mondial a acestei tehnologii care protejează mediul, prin
reducerea sarcinii duplicării încercărilor și a
certificărilor impuse industriei conform legislațiilor naționale
sau regionale divergente referitoare la vehiculele alimentate cu hidrogen.
·                        
Dispoziții în vigoare în domeniul
propunerii
Regulamentul (CE) nr. 79/2009 al
Parlamentului European și al Consiliului privind omologarea de tip a
autovehiculelor pe bază de hidrogen.
Regulamentul (UE) nr. 406/2010 al Comisiei din
26 aprilie 2010 de punere în aplicare a Regulamentului (CE) nr. 79/2009 al
Parlamentului European și al Consiliului privind omologarea de tip a
autovehiculelor pe bază de hidrogen[6].
·                        
Coerența cu celelalte politici și
obiective ale Uniunii
Propunerea este în concordanță cu
obiectivele Directivei-cadru privind omologarea de tip a autovehiculelor
și remorcilor acestora, precum și a sistemelor, componentelor și
unităților tehnice separate destinate vehiculelor respective, precum
și cu obiectivele prevăzute de Regulamentul (CE) nr. 79/2009
privind omologarea de tip a autovehiculelor pe bază de hidrogen. Prin
urmare, propunerea este în concordanță cu obiectivul UE de a asigura
un nivel ridicat de siguranță rutieră în ceea ce privește
autovehiculele.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
 ·                         Consultarea părților interesate 
 În cadrul elaborării propunerii, Comisia Europeană a consultat părțile interesate. Au existat consultări generale prin intermediul grupului de lucru informal al CEE-ONU privind siguranța hidrogenului din cadrul Grupului de lucru pentru securitatea pasivă (GRSP), precum și o diseminare de informații și discuții ulterioare în cadrul Comitetului tehnic pentru autovehicule în cursul elaborării Regulamentului tehnic mondial privind siguranța hidrogenului și noului proiect ulterior de regulament CEE-ONU bazat pe Regulamentul tehnic mondial. ·                         Evaluarea impactului Comisia Europeană a solicitat efectuarea unei evaluări a impactului pentru Regulamentul (CE) nr. 79/2009, care cuprinde siguranța hidrogenului. Dispozițiile propuse în cadrul CEE-ONU sunt complementare, dar au fost, de asemenea, analizate prin studiul Comisiei Europene privind vehiculele alimentate cu hidrogen: O comparație între legislația europeană și proiectul de regulament tehnic mondial CEE-ONU (contract specific nr. SI 2.575155) în contextul contractelor-cadru multiple pentru furnizarea de servicii de consultanță în sectorul automobilelor (ENTR/2009/030). 
3.           ELEMENTELE JURIDICE ALE
PROPUNERII
·                        
Rezumatul acțiunii propuse
Propunerea definește poziția Uniunii
în ceea ce privește votarea noului proiect de regulament CEE-ONU privind
omologarea autovehiculelor și a componentelor acestora în ceea ce
privește performanța în materie de siguranță a vehiculelor
alimentate cu hidrogen.
·                        
Temei juridic
Temeiul juridic al acestei propuneri este
articolul 114 coroborat cu articolul 218 alineatul (9) din
Tratatul privind funcționarea Uniunii Europene.
·                        
Principiul subsidiarității
Cerințele privind siguranța
autovehiculelor pe bază de hidrogen sunt deja armonizate la nivelul
Uniunii. Noile dispoziții vor avea un caracter complementar. Votul în
favoarea instrumentelor internaționale cum sunt proiectele de regulamente
CEE-ONU și încorporarea lor în sistemul Uniunii pentru omologarea de tip a
sistemelor utilizate la bordul autovehiculelor nu pot fi realizate decât la
nivelul Uniunii. Acest fapt nu doar previne fragmentarea pieței interne,
ci asigură și un nivel uniform al standardelor în materie de
siguranță în întreaga UE. Totodată, se obțin avantaje
legate de economiile de scară: se pot realiza produse pentru întreaga
piață a Uniunii Europene și chiar pentru piața
internațională, în loc ca acestea să fie adaptate pentru a
obține omologarea de tip națională pentru fiecare stat membru.
Prin urmare, propunerea respectă
principiul subsidiarității.
·                        
Principiul proporționalității
Propunerea respectă principiul
proporționalității dat fiind că nu depășește
ceea ce este necesar în vederea atingerii obiectivului garantării unei
bune funcționări a pieței interne, oferind, în același
timp, un nivel înalt de protecție și siguranță
publică.
·                        
Alegerea instrumentelor
În conformitate cu articolul 218 alineatul (9)
din TFUE, este necesar să se recurgă la o decizie a Consiliului
pentru a stabili poziția care trebuie adoptată în numele Uniunii în
cadrul unui organism creat printr-un acord internațional.
4.           IMPLICAȚIILE BUGETARE
Propunerea nu are nicio implicație pentru
bugetul Uniunii.
2014/0313 (NLE)
Propunere de
DECIZIE A CONSILIULUI
privind poziția care urmează
să fie adoptată în numele Uniunii în cadrul comitetului administrativ
al Comisiei Economice pentru Europa a Organizației Națiunilor Unite
cu privire la noul proiect de regulament aplicabil vehiculelor cu hidrogen
și cu pilă de combustie
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114, coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       Prin Decizia 97/836/CE a
Consiliului[7],
Uniunea a aderat la Acordul Comisiei Economice pentru Europa a
Organizației Națiunilor Unite (CEE-ONU) privind adoptarea de
specificații tehnice uniforme pentru vehicule cu roți, echipamente
și componente care pot fi montate și/sau folosite la vehicule cu roți
și condițiile pentru recunoașterea reciprocă a
omologărilor acordate pe baza acestor specificații („Acordul revizuit
din 1958”).
(2)       Cerințele standardizate
din noul proiect de regulament CEE-ONU privind dispozițiile uniforme
referitoare la omologarea autovehiculelor și a componentelor acestora în
ceea ce privește performanța în materie de siguranță a
vehiculelor pe bază de hidrogen[8]
sunt menite să înlăture barierele tehnice din calea comerțului
cu autovehicule și componente ale acestora între părțile
contractante la „Acordul revizuit din 1958” și să garanteze că
aceste autovehicule și componente oferă un nivel ridicat de
siguranță și de protecție.
(3)       Este adecvat să se
stabilească poziția care urmează să fie adoptată în
numele Uniunii în comitetul administrativ al Acordului revizuit din 1958 cu
privire la adoptarea proiectului respectiv de regulament CEE-ONU,
ADOPTĂ PREZENTA DECIZIE: 
Articol unic
Poziția care urmează să fie
adoptată în numele Uniunii în cadrul comitetului administrativ al
Acordului revizuit din 1958 este de a vota în favoarea noului proiect de
regulament CEE-ONU privind dispozițiile uniforme referitoare la omologarea
autovehiculelor și a componentelor acestora în ceea ce privește
performanța în materie de siguranță a vehiculelor pe bază
de hidrogen, astfel cum figurează acesta în documentul ECE TRANS/ WP.29/2014/78.
Adoptată la Bruxelles,
                                                                       Pentru
Consiliu
                                                                       Președintele
[1]               Decizia Consiliului din 27 noiembrie 1997 în vederea
aderării Comunității Europene la Acordul Comisiei Economice
pentru Europa a Organizației Națiunilor Unite privind adoptarea
specificațiilor tehnice uniforme pentru vehicule cu roți, echipamente
și componente care pot fi montate și/sau folosite la vehicule cu
roți și condițiile pentru recunoașterea reciprocă a
omologărilor acordate pe baza acestor specificații („Acordul revizuit
din 1958”) ( JO L 346, 17.12.1997, p. 78).
[2]               Document
UNECE CEE TRANS/WP.29/2014/78.
[3]               Decizia 10157/13 a Consiliului din 11 iunie 2013 privind
poziția care urmează să fie adoptată în numele Uniunii
Europene în cadrul comitetelor relevante ale Comisiei Economice pentru Europa a
Națiunilor Unite în legătură cu adaptarea la progresul tehnic a
Regulamentelor nr. 13, 13H, 16, 29, 44, 53, 79, 94, 95, 96, 117 și 130,
precum și în legătură cu adoptarea unei propuneri de regulament
tehnic mondial aplicabil vehiculelor cu hidrogen și cu pilă de
combustie și adaptarea la progresul tehnic a Regulamentelor tehnice
mondiale nr. 2 și 12 ale Comisiei Economice pentru Europa a
Organizației Națiunilor Unite
[4]               Directiva 2007/46/CE a Parlamentului European și a
Consiliului din 5 septembrie 2007 de stabilire a unui cadru pentru omologarea
autovehiculelor și remorcilor acestora, precum și a sistemelor,
componentelor și unităților tehnice separate destinate
vehiculelor respective (Directivă-cadru) (JO L 263, 9.10.2007, p. 1).
[5]               Regulamentul (CE) nr. 79/2009 al Parlamentului European
și al Consiliului din 14 ianuarie 2009 privind omologarea de tip a
autovehiculelor pe bază de hidrogen și de modificare a Directivei 2007/46/CE
(JO L 35, 4.2.2009, p. 32).
[6]               Regulamentul (UE) nr. 406/2010 al Comisiei din 26
aprilie 2010 de punere în aplicare a Regulamentului (CE) nr. 79/2009 al
Parlamentului European și al Consiliului privind omologarea de tip a
autovehiculelor pe bază de hidrogen (JO L 122, 18.5.2010, p. 1)
[7]               Decizia Consiliului din 27 noiembrie 1997 în vederea
aderării Comunității Europene la Acordul Comisiei Economice
pentru Europa a Organizației Națiunilor Unite privind adoptarea
specificațiilor tehnice uniforme pentru vehicule cu roți, echipamente
și componente care pot fi montate și/sau folosite la vehicule cu
roți și condițiile pentru recunoașterea reciprocă a
omologărilor acordate pe baza acestor specificații („Acordul revizuit
din 1958”) ( JO L 346, 17.12.1997, p. 78).
[8]               Document ECE TRANS/WP.29/2014/78 al CEE-ONU.